b'\n_START_ARTICLE_\nAlmere\n_START_SECTION_\nHistorie\n_START_PARAGRAPH_\nAlmere ligger i IJsselmeerpolderne og landomr\xc3\xa5det skulle opprinnelig benyttes til jordbruk. Etter andre verdenskrig ble det i stedet lagt fram planer om \xc3\xa5 huse noen av innbyggerne i den raskt voksende Amsterdam. To byer i polderne Oostelijk Flevoland og Zuidelijk Flevoland ble derfor planlagt. Byen Oostelijk Flevoland ble Lelystad, og byen Zuidelijk Flevoland ble fremdeles kalt Zuidweststad p\xc3\xa5 de f\xc3\xb8rste tegningene, men i 1970-\xc3\xa5rene fikk den navnet Almere, som var et tidlig navn p\xc3\xa5 Zuiderzee i middelalderen der byen ligger i dag. De f\xc3\xb8rste husene i Almere var ferdig i 1976. Byen ble da fortsatt styrt av Openbaar Lichaam Zuidelijke IJsselmeerpolders (Z.IJ.P.), med en Landdrost. I 1984 ble Almere offisielt en kommune. Opprinnelig var det tenkt at Almere skulle v\xc3\xa6re en by med flere sentre, men denne planen ble skrinlagt og i stedet ble nabolag som Tussen de Vaarten bygget.'